মধুচন্দ্রিমায় গিয়ে মর্মান্তিক পরিণতি হল মহিলা তথ্যপ্রযুক্তি কর্মীর! তদন্তে পুলিশ

ওয়েব ডেস্ক : মহিলা তথ্যপ্রযুক্তি কর্মীর (Female IT professional) রহস্যমৃত্যুকে ঘিরে চাঞ্চল্য ছড়াল। জানা যাচ্ছে, স্বামীর সঙ্গে মধুচন্দ্রিমায় (Honeymoon) গিয়ে মর্মান্তিক পরিণতি হয়েছে তাঁর। জানা গিয়েছে, ওই মহিলার নাম পি রাধা গায়ত্রী। এই ঘটনায় ব্যাপক চাঞ্চল্য ছড়িয়েছে। প্রশ্ন উঠছে, খুন হয়েছেন গায়ত্রী? এ নিয়ে তাঁর বাবা দাবি করেন, মেয়ের মৃত্যুর পিছনে কোনও ধরণের ষড়যন্ত্র দেখছেন না। তবে মৃত্যুর কারণ জানতে দেহ পাঠানো হয়েছে ময়নাতদন্তে। তা হাতে পাওয়ার পর মৃত্যু কারণ জানা যাবে বলে মনে করেছেন তদন্তকারীরা।

জানা গিয়েছে, গত নভেম্বরে সৌম্য শ্রীচরণের সঙ্গে বিয়ে হয়েছিল গায়ত্রী’র। দু’জনেই অন্ধ্রপ্রদেশের বাসিন্দা। দু’জনের কর্মরত ছিলেন। রাধা কাজ করতেন দিল্লিতে আর তাঁর স্বামী পুণেতে। সম্প্রতি তাঁরা ঘুরতে গিয়েছিলেন মুসৌরিতে (Mussoorie)। ১৪ জুন এক হোমস্টেতে উঠেছিলেন তাঁরা।

আরও খবর : নিট পরীক্ষা নিয়ে বড় পদক্ষেপ কেন্দ্রের, বন্ধ হল ‘টেলিগ্রাম’ অ্যাপ পরিষেবা!

সৌম্য দাবি করে, সেখানে তাঁরা মদ্যপান করেছিলেন। পর দিন সকালে রাধাকে মেঝেতে নগ্ন অবস্থায় পড়ে তাকতে দেখি। তাঁর নাক থেকে রক্ত বেরচ্ছিল। ফলে গোটা ঘটনায় রহস্য দানা বেঁধেছে। এই মৃত্যুর পিছনে কী কারণ রয়েছে, তা জানার চেষ্টা চালাচ্ছে পুলিশ (Police)।

এ নিয়ে গায়ত্রীর বাবা এক সর্বভারতীয় সংবাদমাধ্যমকে জানিয়েছেন, মেয়েকে হারিয়ে কষ্ট পেয়েছি। কিন্তু এর পিছনে কোনও ধরণের চক্রান্তের গন্ধ পাচ্ছি না। এদিকে, এই ঘটনায় অস্বাভিক মৃত্যুর মামলা দায়ের করেছে পুলিশ। সন্দেহের তালিকায় রয়েছে স্বামী সৌম্য। ফলে তাঁকে জেরা করে আসল কারণ জানার চেষ্টা চালাচ্ছে পুলিশ।